# Ìn-tō͘

| Ìn-tō͘ Kiōng-hô-kokभारत गणराज्य Bhārat Gaṇarājya (Hindi-gí) Republic of India (Eng-gí) |
| --- |
|
kok-kî

kok-hui

 |
| **Chu-kù:**सत्यमेव जयते "Chin-lí it-tēng sèng-lī." |
| **Kok-koa:** Jana Gana Mana "Jîn-bîn ê Ì-chì"  |
|  |
| Siú-to͘ | Sin Delhi |
| Siāng-tōa siâⁿ-chhī | Mumbai |
| Koaⁿ-hong gí-giân | Hindi-gí, Eng-gí |
| Sêng-jīn ê kok-ka gí-giân | *bô* |
| Sêng-jīn ê tē-hng gí-giân | Assam-gí Bengal-gí Bodo-gí Dogri-gí Gujarat-gí Hindi-gí Kannada-gí Kashmiri-gí Kokborok-gí Konkani-gí Maithili-gí Malayalam-gí Manipur-gí Marathi-gí Mizo-gí Nepal-gí Odia-gí Punjab-gí Hoân-gí Santali-gí Sindhi-gí Tamil-gí Telugu-gí Urdu-gí |
| Kî-thaⁿ gí-giân | 447 chióng kháu-gí gí-giân |
| Chong-kàu  | 79.8% Ìn-tō͘-kàu 14.2% Hôe-kàu 2.3% Ki-tok-kàu 1.7% Sikh-kàu 0.7% Hu̍t-kàu 0.4% Jaina-kàu 0.9% kî-thaⁿ sìn-ióng |
| Chèng-hú | Liân-pang, gī-hōe kiōng-hô-chè |
|  |
| • Chóng-thóng  | Droupadi Murmu |
| • Hù-chóng-thóng  | Jagdeep Dhankhar |
| • Chóng-lí  | Narendra Modi |
| • Chòe-ko hoat-koaⁿ  | N. V. Ramana |
| • Lok Sabha ê gī-tiúⁿ  | Om Birla |
|  |
| Li̍p-hoat ki-kò͘ | Kok-hōe |
| • Siōng-īⁿ | Rajya Sabha |
| • Hā-īⁿ | Lok Sabha |
| To̍k-li̍p (ùi Eng-kok) |
|  |
| • Ìn-tō͘ Liân-pang  | 1947 nî 8 goe̍h 15 ji̍t |
| • kiōng-hô-kok  | 1950 nî 1 goe̍h 26 ji̍t |
|  |
| Bīn-chek |
| • Lóng-chóng | 3,287,263 km2 (1,269,219 sq mi) (tē 7 miâ) |
| • Chúi-he̍k (%) | 9.6 |
| Jîn-kháu |
| • 2023 nî kó͘-kè |  1,428,627,663 (tē 1 miâ) |
| • 2011 nî phó͘-cha | 1,210,854,977 |
| • Bi̍t-tō͘ | 425.1/km2 (1,101.0/sq mi) (tē 30 miâ) |
| GDP (PPP) | 2024 nî kó͘-kè |
| • Lóng-chóng |  $14.594 tiāu (tē 3 miâ) |
| • Pêng-kin |  $10,123 (tē 125 miâ) |
| GDP (bêng-gī) | 2024 nî kó͘-kè |
| • Lóng-chóng |  $3.937 tiāu (tē 5 miâ) |
| • Pêng-kin |  $2,731 (tē 136 miâ) |
| Gini (2021 nî) |  32.8 tiong |
| HDI (2022 nî) |  0.644 tiong · tē 134 miâ |
| Hoè-pè | Ìn-tō͘ rupee (₹) (INR) |
| Sî-khu | UTC+05:30 (IST) |
| Sî-kan keh-sek | dd-mm-yyyy |
| Siong-iōng tiān-goân | 230 V–50 Hz |
| Khui-chhia hong-hiòng | chó |
|  tiān-oē khu-hō | +91 |
| ISO 3166 tāi-hō | IN |
| Siōng-téng domain | .in |

**Ìn-tō͘ Kiōng-hô-kok** (印度共和國, Eng-gí: Republic of India, Hindi-gí: भारत गणराज्य; ISO: Bhārat Gaṇarājya), kán-chheng **Ìn-tō͘**, tī A-chiu tāi-lio̍k ê lâm-pêng. Sī choân sè-kài siāng tōa ê chū-iû-bîn-chú kok-ka, jîn-kháu chhiau-kòe 14-ek (sè-kài siāng chē--ê), gí-giân iok-lio̍k 900 chióng. Chiū bêng-gī GDP lâi khòaⁿ, Ìn-tō͘ sī sè-kài tē-5 tōa ê keng-chè-thé.

Ìn-tō͘ piⁿ--a ū Pakistan, Tiong-hôa Jîn-bîn Kiōng-hô-kok, Bián-tiān, Bangladesh, Nepal, Bhutan, Afghanistan. Ìn-tō͘ ê lâm-hong sī Ìn-tō͘-iûⁿ, hái-siōng ê lín-kok ū Sri Lanka, Maldives kap Ìn-nî chia ê tó-kok.

Liân-ha̍p Ông-kok chèng-sek thóng-tī Ìn-tō͘ beh ū 90 tang, 1947 nî to̍k-li̍p.

## Tē-lí

Ìn-tō͘ ê chóng bīn-chek 318 bān pêng-hong kong-lí, sī sè-kài tē 7 tōa, chiàm Ìn-tō͘ chù-tāi-lio̍k ê tōa pō͘-hūn.

## Hêng-chèng-khu

Ìn-tō͘ ê hoat-lu̍t siōng oe̍h-hun-chò 28 ê pang (प्रांत, pradeshs) kah 8 ê liân-pang sio̍k-tē (केन्द्र शासित प्रदेश, union territories, pau-koat kok-ka siú-to͘ Sin Delhi). Kî-tiong Arunachal Pradesh, Ladakh kah Jammu kap Kashmir tiong-iong ti̍t-hat-khu sī ū cheng-gī--ê.

## Chèng-tī

Ìn-tō͘ sī chi̍t-ê liân-pang kiōng-hô-kok. Ū 7.14 ek ê soán-bîn, 1,000 gōa ê chèng-tóng chham-ú kok-hōe soán-kí: pau-koat 7 ê choân-kok-sèng tōa-tóng (chèng-tóng liân-bêng), 40 ê tē-khu chèng-tóng, iah-koh-ū 980 ê sió-tóng. Soan-chheng sī choân-sè-kài siōng tōa kui-bô͘ ê bîn-chú soán-kí (2009 nî).

Ìn-tō͘ chóng-thóng sī kok-ka goân-siú, mā sī bú-chong pō͘-tūi ê thóng-sòe. Chóng-thóng sī hi-khoân--ê, pêng-siông-sî iû chóng-lí chióng-ak si̍t-khoân. Iah-m̄-koh, nā sī chèng-hú siū-tio̍h chiàn-cheng ê ui-hia̍p, chhim-lio̍k, ia̍h-sī po̍k-tōng ê sî, chóng-thóng ū-khoân soan-pò͘ kín-kip chōng-thài; nā sī chèng-hú poàn-sūi--khì, chóng-thóng ē-tàng tāi-hêng chèng-hú siú-náu ê chit-lêng. Tong gī-hōe soán-kí hām-ji̍p kiong-kio̍k ê sî-chūn, chóng-thóng ē-sái chí-tēng chèng-tóng lâi cho͘-koh, lî-chhiáⁿ i ē-sái hóⁿ-koat chèng-hú thê-chhut ê hoat-àn. Chóng-thóng chham hù-chóng-thóng ê jīm-kî sī 5 tang: In sī iû chi̍t-ê te̍k-siat ê soán-kí ki-kò͘ kàn-chiap soán-kí lâi sán-seng. Ìn-tō͘ hù-chóng-thóng tī-leh chóng-thóng bô-hoat-tō͘ hêng-sú koân-le̍k ê sî-chūn, sī bē-tàng chū-tōng chiap-jīm chóng-thóng ê ūi--ê.

## Chham-khó chu-liāu